钦定古今图书集成/明伦汇编/氏族典/第233卷 > 《苏州府志》 > 张孟谈
## 钦定古今图书集成/明伦汇编/氏族典/第233卷 > 《苏州府志》 > 张孟谈

按《战国策》，智伯结韩、魏以伐赵。赵襄子召张孟谈而
告之曰：“安居而可？”张孟谈曰：“居晋阳。”乃之晋阳。三国
之兵围晋阳三年，张孟谈阴见韩、魏之君。二君与张
孟谈阴约三军，与之期，夜遣入晋阳。张孟谈以报襄
子，襄子再拜之，使张孟谈见韩、魏之君。日夜期杀守
堤之吏，决水灌智伯军。智伯军救水而乱，韩、魏翼而
击之。襄子将卒犯其前，大败智伯军，而禽智伯。